EPISTOLA CXL. EJUSDEM AD EUMDEM.  Cupit informari de ipsius statu.   (Anno 1149.)
Charissimo fratri et speciali amico ANSELMO, Havelbergensi episcopo, GUIDO, sanctae Romanae Ecclesiae cardinalis et cancellarius, salutem.
Attendentes ea quae de dulcedine cordis tui saepe gustavimus, amicitiam inter nos per scripta praesentia innovamus, optantes ut statum tuum, quem prosperum esse cupimus, nobis quantocius studeas intimare. Communem amicum nostrum Corbeiensem abbatem per vos in Domino salutamus.